Diari Oficial de la Generalitat Valenciana


Sumari del DOGV 859, del 02-07-1988 (1988/811572)

LLEI de la Generalitat Valenciana 6/ 1988, de 29 de juny, de modificació de l'Annex a la Llei de la Generalitat Valenciana 9/1987, de 30 de desembre, de crèdit extraordinari en el Pressupost per atendre despeses derivades de les inundacions.
-------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/1988/06/29/6/dof/vci/html**

### Dades del document

Número de DOGV
:   859

Data del DOGV
:   02-07-1988

Secció del DOGV
:   DISPOSICIONS GENERALS

Número del document
:   1988/811572


Data del document
:   29-06-1988

Organisme emissor
:   Presidència de la Generalitat

Tipus de document
:   Llei

Anàlisi jurídica

Llei de la Generalitat Valenciana 6/1988, de 29 de juny, de modificació de l'Annex de la Llei de la Generalitat Valenciana 9/1987, de 30 de desembre, de crèdit extraordinari en el Pressupost per atendre despeses derivades de les inundacions.  
Sia notori i manifest a tots els ciutadans, que les Corts Valencianes han aprovat i jo, d'acord amb el que estableixen la Constitució i l'Estatut d'autonomia, en nom del Rei promulgue la següent Llei:  
PREAMBUL  
La Llei de la Generalitat Valenciana 9/1987, de 30 de desembre, de Crèdit Extraordinari en el Pressupost per atendre despeses derivades de les inundacions ocorregudes en el mes de novembre del citat any en la Comunitat Valenciana, destina en el seu Annex a la Conselleria de Treball i Seguretat Social la quantitat de 400 milions de pessetes per a la «provisió de jornals per a treballadores agrícoles en atur i per a treballadores del sector de comercialització hortofructícola en atur com a conseqüència de les inundacions».  
Sobre això cal assenyalar que a les treballadores del sector de comercialització hortofructícola, en estar enquadrades en el Règim General de la Seguretat Social, els són d'aplicació plena les mesures urgents que el Reial Decret Llei 4/1987, de 13 de novembre, va establir per reparar els danys causats per les inundacions esmentades. Concretament aquelles destinades a l'autorització d'expedients de regulació d'ocupació per causa de força major l?article 5.1 del Reial Decret Llei 4/1987), amb efectes molt importants pel que fa a la protecció per atur dels treballadors afectats, com són: els de no computar els períodes d'atur autoritzats com a consumits i d'ampliar la cobertura als treballadors que, encara que no tenint les cotitzacions suficients, siguen inclosos en aquests expedients de regulació d?ocupació i, en conseqüència, vegen reconegut llur dret a les prestacions per atur durant el període autoritzat.  
Pel contrari, per als treballadors agrícoles en atur, subjectes al Règim especial agrari, la protecció per atur és insuficient i en la major part dels casos inexistent, perquè únicament se?ls reconeix aquella als treballadors fixos de les explotacions agràries per raó del Reial Decret 1469/1981, de 19 de juny, i les Ordres del Ministeri de Treball de 15 de febrer i 30 d'abril de 1982. Aixà suposa que els danys produïts per les inundacions, havent afectat les explotacions agrícoles, han causat la pèrdua d'un nombre considerable de jornals que no compten amb la possibilitat de llur substitució per les prestacions per atur, i la conseqüència immediata de disminució de les rendes familiars dependents d'aquells jornals.  
Vistos el Reial Decret Llei citat, l'Ordre del Ministeri de Treball i Seguretat Social de 20 de novembre de 1987, i la Llei 31/1984, de 2 d'agost, de protecció per atur, i el seu Reglament aprovat per Reial Decret 625/1985 de 2 d'abril; així com el Reial Decret 262/1985, de 23 de gener, sobre traspàs de funcions i serveis de l'Estat a la Generalitat Valenciana en matèria de regulació d'ocupació, les treballadores del sector de comercialització hortofructícola es troben suficientment protegides davant la contingència d'atur, atès que la Conselleria de Treball i Seguretat Social disposa de l'instrument d'expedients de regulació d'ocupació per causes de força major per afrontar la pèrdua de salaris que puguen afectar aquelles, protecció que no és extensible als treballadors agrícoles en atur, per als quals han d'arbitrar-se mesures que pal·lien les situacions de necessitat en què es troben, donada l'anticipació del final de les campanyes agrícoles o la reducció d'aquestes, mitjançant l'ocupació dels citats treballadors en obres i serveis d'utilitat social.  
Els factors climàtics adversos ocurrits en la tardor de 1987 aconsellen que s?estenga l'àmbit d'aplicació d?aquesta Llei als treballadors agrícoles en atur de les esmentades comarques, els quals han vist reduïts llurs jornals com a conseqüència dels factors mencionats.  
Per aquesta raó, la consignació pressupostada en l'Annex de la Llei de la Generalitat Valenciana 9/1987, de 30 de desembre, per a la provisió de jornals per als treballadors agrícoles en atur i per a treballadores del sector de comercialització hortofructícola en atur com a conseqüència de les inundacions, ha de destinar-s'hi al primer dels col·lectius contemplats, per la qual cosa cal modificar el contingut de l'Annex en aquest sentit.  
Article únic  
En l?annex de la Llei de la Generalitat Valenciana 9/1987, de 30 de desembre, de Crèdit Extraordinari en el Pressupost per atendre despeses derivades de les inundacions ocorregudes en el mes de novembre del susdit any, l'apartat corresponent a la Conselleria de Treball i Seguretat Social queda redactat en els termes següents:  
«CONSELLERIA DE TREBALL I SEGURETAT SOCIAL  
Per a reparació de danys produïts en Centres Propis de l'àrea de Serveis  
Socials 44.987.439  
Per a reparació de danys produïts en Centres Concertats de l'àrea de  
Serveis Socials 066.289.771  
Per a reparació de danys produïts en Centres Subvencionats de l'àrea  
de Serveis Socials 491.664.260  
Provisió de jornals per a treballadors i treballadores agrícoles en atur com  
a conseqüència de les inundacions i per a treballadors i treballadores  
agrícoles en atur com a conseqüència de factors climatològics adversos 477.411.480  
TOTAL CONSELLERIA DE TREBALL I SEGURETAT SOCIAL 837.313.094»  
DISPOSICIO FINAL  
Aquesta Llei vigirà l'endemà de ser publicada al Diari Oficial de la Generalitat Valenciana. Per tant, ordene que tots els ciutadans, tribunals, autoritats i poders públics als quals pertoque, observen i facen complir aquesta Llei.  
València, 29 de juny de 1988.  
El President de la Generalitat,  
JOAN LERMA I BLASCO


Còpia Permalink ELI